બંગાળીઓ તરફ આસામના લોકોને કેટલો દુભાવ હતો તેનો નમૂનો આઝાદી પછી મળેલી આસામ વિધાનસભામાં પણ જોવા મળ્યો હતો. સરકાર વતી ગર્વનરે ભાષણ આપ્યું તેમાં એવા શબ્દો સમાવી લેવાયા હતા કે હવે આસામના લોકો પોતાના જ ભાગ્યવિધાતા બન્યા છે. હવે આસામીઓને એવી સરકાર મળી છે, જે તેમની પોતાની છે અને તેમને જ જવાબદાર છે. બંગાળીઓની સત્તા હવે રહી નથી. બંગાળીઓની ઇચ્છા હોય તો પણ હવે તેઓ પોતાનું વર્ચસ્વ સ્થાપી શકે તેમ નથી.